CELEX: 32021R2093
Language: lv
Date: 2021-11-29 00:00:00
Title: Komisijas Īstenošanas regula (ES) 2021/2093 (2021. gada 29. novembris) par atļauju dinātrija 5′-guanilātu lietot par barības piedevu visu sugu dzīvniekiem (Dokuments attiecas uz EEZ)

30.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 427/169
               
            
         KOMISIJAS ĪSTENOŠANAS REGULA (ES) 2021/2093
         (2021. gada 29. novembris)
         par atļauju dinātrija 5′-guanilātu lietot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot dinātrija 5′-guanilātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju dinātrija 5′-guanilātu lietot par barības piedevu visu sugu dzīvniekiem, un to paredzēts klasificēt kategorijā “organoleptiskās piedevas” un funkcionālajā grupā “aromatizējošas sastāvdaļas”.
                  
               
                     (4)
                  
                  
                     Pieteikuma iesniedzējs lūdza atļauju dinātrija 5′-guanilātu lietot arī dzirdināmajā ūdenī. Tomēr Regula (EK) Nr. 1831/2003 neļauj “aromatizējošas sastāvdaļas” izmantot dzirdināmajā ūdenī. Tāpēc dinātrija 5′-guanilātu nebūtu jāatļauj izmantot dzirdināmajā ūdenī.
                  
               
                     (5)
                  
                  
                     Eiropas Pārtikas nekaitīguma iestāde (“Iestāde”) 2021. gada 5. maija atzinumā (2) secināja, ka, ievērojot ierosinātos lietošanas nosacījumus, dinātrija 5′-guanilāts kaitīgi neietekmē nedz dzīvnieku veselību, nedz cilvēku veselību vai vidi.
                  
               
                     (6)
                  
                  
                     Turklāt Iestāde secināja, ka dinātrija 5′-guanilāts ir efektīvs barības aromatizētājs. Iestāde arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
                  
               
                     (7)
                  
                  
                     Dinātrija 5′-guanilāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot tā, kā norādīts šīs regulas pielikumā.
                  
               
                     (8)
                  
                  
                     Lai panāktu labāku kontroli, būtu jānosaka ierobežojumi un nosacījumi. Konkrētāk, uz barības piedevu etiķetes būtu jānorāda ieteicamais saturs. Ja šāds saturs ir pārsniegts, uz premiksu etiķetes būtu jānorāda konkrēta informācija.
                  
               
                     (9)
                  
                  
                     Lai gan dinātrija 5′-guanilātu nav atļauts izmantot par dzirdināšanas ūdens aromatizētāju, tas neizslēdz iespēju to lietot barības maisījumā, ko izbaro iejauktu ūdenī.
                  
               
                     (10)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2021;19(6):6619.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg aktīvās vielas uz kg kompleksās barības ar mitruma saturu 12 %
                     
                  
                        
                           Kategorija: organoleptiskās piedevas
                        
                        
                           Funkcionālā grupa: aromatizējoši savienojumi
                        
                     
                  
                        2b627i
                     
                     
                        —
                     
                     
                        Dinātrija 5′-guanilāts
                     
                     
                        
                           Piedevas sastāvs
                        
                        Dinātrija 5′-guanilāts (GMP)
                        Pulveris
                        
                           Aktīvās vielas raksturojums
                        
                        Dinātrija 5′-guanilāts (hidratētā formā), kas iegūts ar Corynebacterium stationis KCCM 10530 un Escherichia coli K-12 KFCC 11067.
                        Iegūts fermentācijas procesā
                        Tīrība: vismaz 97 %
                        Ķīmiskā formula:
                        C10H12N5Na2O8P
                        
                           CAS numurs: 5550-12-9
                        
                           Einecs numurs: 226-914-1
                        
                           Analītiskā metode
                            (1)
                        
                        Dinātrija 5′-guanilāta (GMP) noteikšanai barības piedevā:
                        
                                    —
                                 
                                 
                                    
                                       FAO JECFA monogrāfija “dinātrija 5′-guanilāts”
                                 
                              Dinātrija 5′-guanilāta (GMP) noteikšanai barības piedevā, barību aromatizējošos premiksos un ūdenī:
                        
                                    —
                                 
                                 
                                    augsti efektīvā šķidruma hromatogrāfija kopā ar UV detektēšanu (HPLC-UV).
                                 
                              
                     
                        Visu sugu dzīvnieki
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    3.
                                 
                                 
                                    Uz piedevas marķējuma jābūt šādai norādei:
                                    “Ieteicamais maksimālais aktīvās vielas saturs atsevišķi vai kombinācijā ar citiem ribonukleotīdiem tādā pašā daudzumā uz kg kompleksās barības ar mitruma saturu 12 %: 50 mg”.
                                 
                              
                                    4.
                                 
                                 
                                    Ja, lietojot piedevu saskaņā ar premiksa etiķetē norādīto lietošanas daudzumu, tiek pārsniegts 3. punktā norādītais aktīvās vielas daudzums kompleksajā barībā, premiksa etiķetē norāda aktīvās vielas funkcionālo grupu, identifikācijas numuru, tās nosaukumu un pievienoto daudzumu.
                                 
                              
                     
                        2031. gada 20. decembris
                     
                  
               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.